title: A Tanács (EU) 2015/1016 határozata (2015. június 23.) az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról

text:
               27.6.2015

               HU

               Az Európai Unió Hivatalos Lapja

               L 162/100

         A TANÁCS (EU) 2015/1016 HATÁROZATA
   (2015. június 23.)
   az EGT Vegyes Bizottságban az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatban az Európai Unió nevében elfogadandó álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben a 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve a négy alapszabadságon kívül eső különleges területeken folytatott együttműködésre vonatkozó rendelkezéseket és szabályokat tartalmaz.

               (4)

               Helyénvaló folytatni az EGT-megállapodás szerződő felei közötti együttműködést az Unió általános költségvetéséből finanszírozott uniós fellépések terén „A belső piac működése és fejlődése, különösen az értesítés, a tanúsítás és az ágazati közelítés területén”, valamint „A belső piac megvalósítása és fejlesztése” tekintetében.

               (5)

               Ezért módosítani kell az EGT-megállapodás 31. jegyzőkönyvét annak érdekében, hogy lehetséges legyen a kibővített együttműködés folytatása 2014. december 31-ét követően.

               (6)

               Az Unió EGT Vegyes Bizottságban képviselendő álláspontjának a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT-megállapodás 31. jegyzőkönyvének javasolt módosításával kapcsolatban az Európai Unió nevében elfogadandó álláspontnak az EGT Vegyes Bizottság e határozathoz csatolt határozattervezetén kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2015. június 23-án.

            a Tanács részéről

            az elnök

         E. RINKĒVIČS

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      TERVEZET
      AZ EGT VEGYES BIZOTTSÁG […]/2015 HATÁROZATA
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Helyénvaló folytatni az EGT-megállapodás szerződő feleinek együttműködését az Európai Unió általános költségvetéséből finanszírozott uniós fellépések terén a belső piac megvalósításával, működésével és fejlesztésével kapcsolatban.

                  (2)

                  Ezért módosítani kell az EGT-megállapodás 31. jegyzőkönyvét annak érdekében, hogy lehetséges legyen a kibővített együttműködés folytatása 2014. december 31-ét követően,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 7. cikke a következőképpen módosul:

                  1.

                  A szöveg a (9) bekezdés után az alábbi bekezdéssel egészül ki:
                  „(10)   2015. január 1-jétől az EFTA-államok részt vesznek az Európai Uniónak a 2015-ös pénzügyi évre vonatkozó általános költségvetésébe bevitt következő költségvetési tételekhez kapcsolódó uniós fellépésekben:

                              —

                              02 03 01. költségvetési tétel: »A belső piac működése és fejlődése, különösen az értesítés, a tanúsítás és az ágazati közelítés területén«,

                              —

                              12 02 01. költségvetési tétel: »A belső piac megvalósítása és fejlesztése«.”

                  2.

                  A (3) és (4) bekezdésben az „(5)–(9) bekezdés” szövegrész helyébe az „(5)–(10) bekezdés” szövegrész lép.

            2. cikk
      Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (1).
      Ezt a határozatot 2015. január 1-jétől kell alkalmazni.
      3. cikk
      Ezt a határozatot ki kell hirdetni az Európai Unió Hivatalos Lapjának EGT-re vonatkozó részében és EGT-kiegészítésében.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács határozata ( 2005. december 12. ) a Belső Piaci Harmonizációs Hivatal (védjegyek és formatervezési minták) fellebbezési tanácsa elnökének kinevezéséről

text:
               23.12.2005

               HU

               Az Európai Unió Hivatalos Lapja

               C 327/8

      A TANÁCS HATÁROZATA

   (2005. december 12.)
   a Belső Piaci Harmonizációs Hivatal (védjegyek és formatervezési minták) fellebbezési tanácsa elnökének kinevezéséről
   (2005/C 327/05)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a közösségi védjegyről szóló, 1993. december 20-i 40/94/EK tanácsi rendeletre (1), és különösen annak 120. és 131. cikkére,
   tekintettel a Belső Piaci Harmonizációs Hivatal (védjegyek és formatervezési minták) igazgatótanácsa által 2005. november 23-án benyújtott jelölésekre,
   A KÖVETKEZŐKÉPPEN HATÁROZOTT:
   1. cikk
   Paul MAIER-t — született 1958. május 4-én, Strasbourgban (Franciaország) — ötéves időtartamra kinevezik a Belső Piaci Harmonizációs Hivatal (védjegyek és formatervezési minták) fellebbezési tanácsa elnökének.
   2. cikk
   Az 1. cikkben említett ötéves időtartam kezdetének időpontját a Belső Piaci Harmonizációs Hivatal (védjegyek és formatervezési minták) igazgatótanácsa állapítja meg.

      Kelt Brüsszelben, 2005. december 12-én.

            a Tanács részéről

            az elnök

         J. STRAW

      (1)  HL L 11., 1994.1.14., 1. o., legutóbb a 422/2004/EK tanácsi rendelettel (HL L 70., 2004.3.9., 1. o.) módosított rendelet.


title: 2005/654/KKBP: A Politikai és Biztonsági Bizottság Darfur/2/2005 határozata (2005. július 29.) az EU-rendőrcsoport vezetőjének/az Európai Unió szudáni különleges képviselője rendőri tanácsadójának kinevezéséről

text:
               17.9.2005

               HU

               Az Európai Unió Hivatalos Lapja

               L 241/58

      A POLITIKAI ÉS BIZTONSÁGI BIZOTTSÁG DARFUR/2/2005 HATÁROZATA

   (2005. július 29.)
   az EU-rendőrcsoport vezetőjének/az Európai Unió szudáni különleges képviselője rendőri tanácsadójának kinevezéséről
   (2005/654/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke (3) bekezdésére,
   tekintettel az Európai Unió által az Afrikai Uniónak a szudáni Darfur térségben tevékenykedő missziója számára biztosított polgári-katonai támogató fellépésről szóló, 2005. július 18-i 2005/557/KKBP tanácsi együttes fellépésre (1) és különösen annak 4. cikkére,
   mivel:

               (1)

               2005. július 18-án a Tanács elfogadta az Európai Unió szudáni különleges képviselőjének (EUKK) kinevezéséről szóló 2005/556/KKBP együttes fellépést (2).

               (2)

               Az EUKK biztosítja az AMIS-hoz történő uniós hozzájárulások koordinációját és koherenciáját. Az AMIS II-nek szóló koherens és időben érkező uniós segítségnyújtás biztosítása érdekében az Afrikai Unió addisz-abebai parancsnoklási rendjén belül az EU érintett szereplőivel, valamint az adminisztratív ellenőrző és irányító központtal (ACMC) való koordináció napi feladatait egy politikai, egy katonai és egy rendőri tanácsadóból álló, az EUKK felügyelete alá tartozó, addisz-abebai székhelyű EU-koordinációs sejt (ACC) látja el.

               (3)

               Az EUKK rendőri tanácsadója, aki egyúttal az EU-rendőrcsoport vezetője is, az uniós rendőri támogató fellépések napi koordinációs feladatainak ellátásáért felel. Az EU-rendőrcsoport vezetője/rendőri tanácsadó a támogató fellépés rendőri elemének napi irányítását végzi a három területen, valamint felel a személyi és fegyelmi ügyekért.

               (4)

               Az EUKK ajánlását követően a főtitkár/főképviselő javasolta, hogy Douglas Brand-t nevezzék ki az EU-rendőrcsoport vezetője/az EUKK rendőri tanácsadója pozícióra.

               (5)

               A 2005/557/KKBP együttes fellépés 4. cikke alapján a Tanács felhatalmazta a Politikai és Biztonsági Bizottságot az EU-rendőrcsoport vezetője/az EUKK rendőri tanácsadója kinevezésére,

         A KÖVETKEZŐKÉPPEN HATÁROZOTT:
   1. cikk
   Douglas Brand az EU-rendőrcsoport kinevezett vezetője/az EU szudáni különleges képviselőjének kinevezett rendőri tanácsadója.
   2. cikk
   Ez a határozat elfogadásának napján lép hatályba.

      Kelt Brüsszelben, 2005. július 29-én.

            a Politikai és Biztonsági Bizottság részéről

            az elnök

         J. KING

      (1)  HL L 188., 2005.7.20., 46. o.

      (2)  HL L 188., 2005.7.20., 43. o.


title: 2014/790/EU: A Tanács határozata ( 2014. november 10. ) az Európai Unió nevében az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosításával kapcsolatban képviselendő álláspontról

text:
               14.11.2014

               HU

               Az Európai Unió Hivatalos Lapja

               L 329/29

         A TANÁCS HATÁROZATA
   (2014. november 10.)
   az Európai Unió nevében az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosításával kapcsolatban képviselendő álláspontról

      (2014/790/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 48. cikkére, összefüggésben 218. cikkének (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodást (1) (a továbbiakban: a megállapodás) 1999. június 21-én írták alá és az 2002. június 1-jén lépett hatályba.

               (2)

               A megállapodás 18. cikke szerint a megállapodás 14. cikke által létrehozott vegyes bizottság (a továbbiakban: a vegyes bizottság) határozatával módosításokat fogadhat el a megállapodás szociális biztonsági rendszerek koordinációjával foglalkozó II. mellékletéhez.

               (3)

               Az Unió jogi aktusai következetes és helyes alkalmazásának megőrzése, továbbá az igazgatási és az esetleges jogi nehézségek elkerülése érdekében a megállapodás II. mellékletét módosítani kell az Unió olyan új jogi aktusainak integrálása érdekében, amelyekre a megállapodás jelenleg nem hivatkozik.

               (4)

               Helyénvaló meghatározni az Unió nevében a vegyes bizottságban a megállapodás II. mellékletének módosításával kapcsolatban képviselendő álláspontot.

               (5)

               Ezért az Unió által a vegyes bizottságban képviselendő álláspontnak a csatolt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Unió által az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás 14. cikke által létrehozott vegyes bizottságban (a továbbiakban: a vegyes bizottság) képviselendő álláspontnak a vegyes bizottságnak az e határozathoz csatolt határozattervezetén kell alapulnia.
   Az Uniót a vegyes bizottságban képviselő személyek a Tanács további határozata nélkül megállapodhatnak a határozattervezet kisebb jelentőségű, technikai jellegű módosításaiban.
   2. cikk
   A vegyes bizottság határozatát az elfogadását követően az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.

      Kelt Brüsszelben, 2014. november 10-én.

            a Tanács részéről

            az elnök

         M. MARTINA

      (1)  HL L 114., 2002.4.30., 6. o.

      TERVEZET
      az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás
      ÁLTAL LÉTREHOZOTT VEGYES BIZOTTSÁG …/… HATÁROZATA
      (…)
      a megállapodáshoz tartozó, a szociális biztonsági rendszerek koordinációjáról szóló II. melléklet módosításáról
      A VEGYES BIZOTTSÁG,
      tekintettel az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodásra (1) (a továbbiakban: a megállapodás) és különösen annak 14. és 18. cikkére,
      mivel:

                  (1)

                  A megállapodást 1999. június 21-én írták alá és az 2002. június 1-jén lépett hatályba.

                  (2)

                  A megállapodásnak a szociális biztonsági rendszerek koordinációjáról szóló II. mellékletét a 2012. március 31-i 1/2012 vegyes bizottsági határozat (2) cserélte.

                  (3)

                  A megállapodás II. mellékletét aktualizálni kell az időközben hatályba lépett új uniós jogi aktusok – különösen a 883/2004/EK európai parlamenti és tanácsi rendeletet (3) és a 987/2009/EK európai parlamenti és tanácsi rendeletet (4) módosító 1244/2010/EU bizottsági rendelet (5), a 465/2012/EU európai parlamenti és tanácsi rendelet (6) és az 1224/2012/EU bizottsági rendelet (7) módosításainak – figyelembevétele érdekében.

                  (4)

                  Emellett figyelembe kell venni a szociális biztonsági rendszerek koordinációjával foglalkozó igazgatási bizottság által a vegyes bizottság 1/2012 határozatának hatálybalépését követően a 883/2004/EK rendelet és a 987/2009/EK rendelet végrehajtása érdekében hozott határozatokat és ajánlásokat.

                  (5)

                  A megállapodás II. mellékletét az Európai Unió vonatkozó jogi aktusainak módosításaival összhangban kell aktualizálni,

            A KÖVETKEZŐKÉPPEN HATÁROZOTT:
      1. cikk
      Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás (a továbbiakban: a megállapodás) II. melléklete az e határozat mellékletének megfelelően módosul.
      2. cikk
      Ez a határozat angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelveken készült, valamennyi nyelvi változat egyformán hiteles.
      3. cikk
      Ez a határozat a vegyes bizottság általi elfogadását követő második hónap első napján lép hatályba.

         Kelt Brüsszelben,

               a vegyes bizottság részéről

               az elnök

               a vegyes bizottság titkárai

         (1)  HL L 114., 2002.4.30., 6. o.

         (2)  HL L 103., 2012.4.13., 51. o.

         (3)  Az Európai Parlament és a Tanács 883/2004/EK rendelete (2004. április 29.) a szociális biztonsági rendszerek koordinálásáról (HL L 166., 2004.4.30., 1. o., helyesbítve: HL L 200., 2004.6.7., 1. o.).

         (4)  Az Európai Parlament és a Tanács 987/2009/EK rendelete (2009. szeptember 16.) a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról (HL L 284., 2009.10.30., 1. o.).

         (5)  A Bizottság 1244/2010/EU rendelete (2010. december 9.) (HL L 338., 2010.12.22., 35. o.).

         (6)  Az Európai Parlament és a Tanács 465/2012/EU rendelete (2012. május 22.) (HL L 149., 2012.6.8., 4. o.).

         (7)  A Bizottság 1224/2012/EU rendelete (2012. december 18.) (HL L 349., 2012.12.19., 45. o.).

         MELLÉKLET
         Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás II. melléklete a következőképpen módosul:

                     1.

                     Az A. szakaszban: Hivatkozott jogi aktusok, 1. pont, „A szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendelet (1) által módosított” szövegrész helyébe az alábbi szövegrész lép:

                                 „—

                                 A szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendelet (2);

                                 —

                                 a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2010. december 9-i 1244/2010/EU bizottsági rendelet (3);

                                 —

                                 a szociális biztonsági rendszerek koordinálásáról szóló 883/2004/EK rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK rendelet módosításáról szóló, 2012. május 22-i 465/2012/EU európai parlamenti és tanácsi rendelet (4);

                                 —

                                 a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2012. december 18-i 1224/2012/EU bizottsági rendelet (5) által módosított”

                           .

                     2.

                     Az A. szakaszban: Hivatkozott jogi aktusok, 1. pont, az „E megállapodás alkalmazásában a 883/2004/EK rendelet a következők szerint módosul:” címsor alatti h) 1. pontban az „a szövetségi kiegészítő ellátásokról szóló, 1965. március 19-i törvény” szövegrész helyébe az alábbi szövegrész lép:
                     „a szövetségi kiegészítő ellátásokról szóló, 2006. október 6-i törvény”.

                     3.

                     Az A. szakaszban: Hivatkozott jogi aktusok, 2. pont, „A szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (6)” szövegrész helyébe az alábbi szövegrész lép:

                                 „—

                                 A szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2010. december 9-i 1244/2010/EU bizottsági rendelet (7);

                                 —

                                 a szociális biztonsági rendszerek koordinálásáról szóló 883/2004/EK rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK rendelet módosításáról szóló, 2012. május 22-i 465/2012/EU európai parlamenti és tanácsi rendelet (8);

                                 —

                                 a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2012. december 18-i 1224/2012/EU bizottsági rendelet (9) által módosított.”

                           .

                     4.

                     Az A. szakaszban: Hivatkozott jogi aktusok, 2. pont, az „E megállapodás alkalmazásában a 987/2009/EK rendelet a következők szerint módosul:” címsor alatt a következő szövegrészt el kell hagyni:
                     „A betegbiztosítási ellátások visszafizetésének különleges eljárási szabályairól szóló, 2005. december 20-i Svájc és Olaszország közötti megállapodás”.

                     5.

                     A B. szakaszban: A szerződő felek által megfelelően követendő jogi aktusok, a szöveg a 21. pont után a következőkkel egészül ki:

                                 „22.

                                 A szociális biztonsági rendszerek koordinációjával foglalkozó igazgatási bizottság 2010. március 3-i E2. sz. határozata a 883/2004/EK európai parlamenti és tanácsi rendelet 1. cikkében meghatározott, az EESSI lényeges részét képező elektronikus jegyzékben felsorolt szervek adataival kapcsolatos változások kezelésére szolgáló eljárás meghatározásáról (10).

                                 23.

                                 A szociális biztonsági rendszerek koordinációjával foglalkozó igazgatási bizottság 2011. október 19-i E3. sz. határozata a 987/2009/EK európai parlamenti és tanácsi rendelet 95. cikkében meghatározott átmeneti időszakról (11).

                                 24.

                                 A szociális biztonsági rendszerek koordinációjával foglalkozó igazgatási bizottság 2010. december 16-i H6. sz. határozata a 883/2004/EK rendelet 6. cikke szerinti időszakok összesítésére vonatkozó egyes elvek alkalmazásáról (12).

                                 25.

                                 A szociális biztonsági rendszerek koordinációjával foglalkozó igazgatási bizottság 2011. június 15-i S8. sz. határozata a szociális biztonsági rendszerek koordinálásáról szóló 883/2004/EK rendelet 33. cikkének megfelelően nyújtott protézisek, jelentős segédeszközök és más jelentős természetbeni ellátások biztosításáról (13).

                                 26.

                                 A szociális biztonsági rendszerek koordinációjával foglalkozó igazgatási bizottság 2011. december 13-i U4. sz. határozata a 883/2004/EK rendelet 65. cikkének (6) és (7) bekezdése, valamint a 987/2009/EK rendelet 70. cikke szerinti megtérítési eljárásokról (14).”

                           .

                     6.

                     A C. szakaszban: A szerződő felek által figyelembe veendő jogi aktusok, a szöveg a 2. pont után a következőkkel egészül ki:

                                 „3.

                                 A szociális biztonsági rendszerek koordinációjával foglalkozó igazgatási bizottság 2012. március 15-i S1. sz. határozata a határokon átnyúló szervadományozások pénzügyi vonatkozásairól (15).”

                           .

            (1)  HL L 284., 2009.10.30., 43. o.

            (2)  HL L 284., 2009.10.30., 43. o.

            (3)  HL L 338., 2010.12.22., 35. o.

            (4)  HL L 149., 2012.6.8., 4. o.

            (5)  HL L 349., 2012.12.19., 45. o.

            (6)  HL L 284., 2009.10.30., 1. o.

            (7)  HL L 338., 2010.12.22., 35. o.

            (8)  HL L 149., 2012.6.8., 4. o.

            (9)  HL L 349., 2012.12.19., 45. o.

            (10)  HL C 187., 2010.7.10., 5. o. [Electronic Exchange of Social Security Information – a szociális biztonságra vonatkozó információk elektronikus adatcseréje]

            (11)  HL C 12., 2012.1.14., 6. o.

            (12)  HL C 45., 2011.2.12., 5. o.

            (13)  HL C 262., 2011.9.6., 6. o.

            (14)  HL C 57., 2012.2.25., 4. o.

            (15)  HL C 240., 2012.8.10., 3. o.


title: 2011/464/EU: A Tanács határozata ( 2011. július 18. ) az Európai Unió és Új-Zéland között, az Európai Közösség és Új-Zéland között a megfelelőségértékeléssel kapcsolatos kölcsönös elismerésről létrejött megállapodás módosításáról szóló megállapodásnak az Unió nevében történő aláírásáról

text:
               27.7.2011

               HU

               Az Európai Unió Hivatalos Lapja

               L 195/1

         A TANÁCS HATÁROZATA
   (2011. július 18.)
   az Európai Unió és Új-Zéland között, az Európai Közösség és Új-Zéland között a megfelelőségértékeléssel kapcsolatos kölcsönös elismerésről létrejött megállapodás módosításáról szóló megállapodásnak az Unió nevében történő aláírásáról
   (2011/464/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, együttesen értelmezve annak 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Európai Közösség és Új-Zéland között a megfelelőségértékeléssel kapcsolatos kölcsönös elismerésről kötött megállapodás (1) („kölcsönös elismerésről szóló megállapodás”) 1999. január 1-jén hatályba lépett. (2)

               (2)

               A Tanács 2002. július 8-án felhatalmazta a Bizottságot arra, hogy tárgyalásokat kezdjen Új-Zélanddal a kölcsönös elismerésről szóló megállapodás módosításának céljából. A tárgyalások az Európai Közösség és Új-Zéland között a megfelelőségértékeléssel kapcsolatos kölcsönös elismerésről létrejött megállapodás módosításáról szóló megállapodás („megállapodás”) 2009. június 29-én, Brüsszelben történt parafálásával sikeresen lezárultak.

               (3)

               A Lisszaboni Szerződés 2009. december 1-jén való hatálybalépésének következményeként az Európai Unió az Európai Közösség helyébe lépett, és annak jogutódja lett.

               (4)

               A megállapodást alá kell írni,

         ELFOGADTA EZT A HATÁROZATOT:
   1. cikk
   Az Európai Unió és Új-Zéland között, az Európai Közösség és Új-Zéland között a megfelelőségértékeléssel kapcsolatos kölcsönös elismerésről létrejött megállapodás módosításáról szóló megállapodás („megállapodás”) aláírására az Európai Unió nevében a Tanács felhatalmazást ad, figyelemmel a megállapodás (3) megkötésére.
   2. cikk
   A Tanács elnöke felhatalmazást kap, hogy figyelemmel a megállapodás megkötésére, kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadása napján lép hatályba.

      Kelt Brüsszelben, 2011. július 18-án.

            a Tanács részéről

            az elnök

         M. DOWGIELEWICZ

      (1)  HL L 229., 1998.8.17., 62. o.

      (2)  HL L 5., 1999.1.9., 74. o.

      (3)  A megállapodás szövegét a megállapodás megkötéséről szóló határozattal együtt teszik közzé.


title: Az Európai Parlament (EU) 2015/1670 határozata (2015. április 29.) az Európai Uniós Hálózat- és Információbiztonsági Ügynökség 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/289

      AZ EURÓPAI PARLAMENT (EU) 2015/1670 HATÁROZATA
      (2015. április 29.)
      az Európai Uniós Hálózat- és Információbiztonsági Ügynökség 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Uniós Hálózat- és Információbiztonsági Ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Uniós Hálózat- és Információbiztonsági Ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az ügynökség számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (5),

                  —

                  tekintettel az Európai Uniós Hálózat- és Információbiztonsági Ügynökségről (ENISA) és az 460/2004/EK rendelet hatályon kívül helyezéséről szóló, 2013. május 21-i 526/2013/EU európai parlamenti és tanácsi rendeletre (6) és különösen annak 21. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (7),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (8) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0089/2015),

         1.

            megállapítja, hogy az Európai Uniós Hálózat- és Információbiztonsági Ügynökség végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Uniós Hálózat- és Információbiztonsági Ügynökség 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot az Európai Uniós Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 217. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 77., 2004.3.13., 1. o.

         (6)  HL L 165., 2013.6.18., 41. o.

         (7)  HL L 357., 2002.12.31., 72. o.

         (8)  HL L 328., 2013.12.7., 42. o.


title: A Tanács 2013/467/KKBP határozata ( 2013. szeptember 23. ) az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról

text:
               24.9.2013

               HU

               Az Európai Unió Hivatalos Lapja

               L 252/27

         A TANÁCS 2013/467/KKBP HATÁROZATA
   (2013. szeptember 23.)
   az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. szeptember 23-án elfogadta a 2010/576/KKBP határozatot (1), amelyet legutóbb a 2012/514/KKBP határozattal (2) módosított.

               (2)

               A Politikai és Biztonsági Bizottság 2012. július 13-án jóváhagyta az arra vonatkozó ajánlást, hogy az EUPOL RD Congo 2013. szeptember 30-ig meghosszabbodjon, és ezt az időszakot egy 12 hónapos végső átmeneti időszak kövesse, amelynek célja a misszió feladatainak átadása.

               (3)

               Az EUPOL RD Congo-t ezért egy 2014. szeptember 30-ig tartó végső átmeneti időszakra meg kell hosszabbítani.

               (4)

               Az EUPOL RD Congo végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit,

         ELFOGADTA EZT A HATÁROZATOT:
   1. cikk
   A 2010/576/KKBP határozat a következőképpen módosul:

               1.

               a 6. cikk a következőképpen módosul:

                           a)

                           a következő bekezdés kerül beillesztésre:
                           „(1a)   A misszióvezető a misszió képviselője. A misszióvezető – általános felelőssége mellett – átruházhatja a személyzeti és pénzügyi kérdésekkel kapcsolatos irányítási feladatait a misszió állományának tagjaira.”;

                           b)

                           a (4) bekezdést el kell hagyni;

               2.

               a 8. cikk (3) bekezdése helyébe a következő szöveg lép:
               „(3)   A nemzetközi és helyi személyzet alkalmazási feltételeit, valamint jogait és kötelezettségeit az EUPOL RD Congo és a személyzet adott tagja között megkötendő szerződésben kell meghatározni.”;

               3.

               a következő cikk kerül beillesztésre:
               „13a. cikk
               Jogi rendelkezések
               Amennyiben az ezen határozat végrehajtása érdekében szükséges, az EUPOL RD Congo szolgáltatásokat és árukat szerezhet be, szerződéseket és igazgatási megállapodásokat köthet, személyzetet vehet fel, bankszámlái lehetnek, anyagi eszközöket szerezhet be és idegeníthet el, teljesítheti kötelezettségeit, valamint bírósági eljárásban félként járhat el.”;

               4.

               a 14. cikk helyébe a következő szöveg lép:
               „14. cikk
               Pénzügyi rendelkezések
               (1)   A misszióval járó kiadások fedezésére szánt pénzügyi referenciaösszeg a 2010. október 1-jétől2011. szeptember 30-ig terjedő időszakra 6 430 000 EUR.
               A misszióval járó kiadások fedezésére szánt pénzügyi referenciaösszeg a 2011. október 1-jétől2012. szeptember 30-ig terjedő időszakra 7 150 000 EUR.
               A misszióval járó kiadások fedezésére szánt pénzügyi referenciaösszeg a 2012. október 1-jétől2013. szeptember 30-ig terjedő időszakra 6 750 000 EUR.
               A misszióval járó kiadások fedezésére szánt pénzügyi referenciaösszeg a 2013. október 1-jétől2014. szeptember 30-ig terjedő időszakra 6 328 086,95 EUR.
               (2)   Valamennyi kiadást az Unió általános költségvetésére alkalmazandó eljárásoknak és szabályoknak megfelelően kell kezelni. Harmadik országok állampolgárai pályázhatnak szerződéskötésre. A misszió – a Bizottság jóváhagyásától függően – technikai megállapodásokat köthet uniós tagállamokkal, fogadó állammal, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUPOL RD Congo számára való beszerzését illetően.
               (3)   Az EUPOL RD Congo felel a misszió költségvetésének végrehajtásáért. A misszió e célból megállapodást ír alá a Bizottsággal.
               (4)   2013. október 1-jétől kezdődően az EUPOL RD Congo felel a megbízatás végrehajtásából fakadó valamennyi követelésért vagy kötelezettségért, kivéve a misszióvezető súlyos kötelességszegésével kapcsolatos követeléseket, amelyekért őt terheli a felelősség.
               (5)   A pénzügyi rendelkezéseknek tiszteletben kell tartaniuk az 5., 6. és 9. cikkben meghatározott parancsnoki láncot, valamint az EUPOL RD Congo operatív követelményeit, beleértve a felszerelés kompatibilitását és a csapatok interoperabilitását is.
               (6)   A kiadások e határozat hatálybalépésének napjától számolhatók el.”;

               5.

               a 18. cikk második számozatlan bekezdésének helyébe a következő szöveg lép:
               „Ezt a határozatot 2010. október 1-jétől2014. szeptember 30-ig kell alkalmazni.”

         2. cikk
   Ez a határozat elfogadásának napján lép hatályba.
   Ezt a rendeletet 2013. október 1-jétől kell alkalmazni.

      Kelt Brüsszelben, 2013. szeptember 23-án.

            a Tanács részéről

            az elnök

         V. JUKNA

      (1)  A Tanács 2010. szeptember 23-i 2010/576/KKBP határozata az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) (HL L 254., 2010.9.29., 33. o.).

      (2)  A Tanács 2012. szeptember 24-i 2012/514/KKBP határozat az Európai Uniónak a Kongói Demokratikus Köztársaság biztonsági ágazatának reformja keretében folytatott rendfenntartó missziójáról és annak a kongói igazságszolgáltatással való viszonyáról (EUPOL RD Congo) szóló 2010/576/KKBP határozat módosításáról és meghosszabbításáról (HL L 257., 2012.9.25., 16. o.).


title: Az Európai Parlament határozata (2009. április 23.) az Európai Rendőrakadémia 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/157

         AZ EURÓPAI PARLAMENT HATÁROZATA
   (2009. április 23.)
   az Európai Rendőrakadémia 2007-es pénzügyi évre szóló költségvetésének végrehajtására vonatkozó mentesítésről
   (2009/663/EK)
   AZ EURÓPAI PARLAMENT,

               —

               tekintettel az Európai Rendőrakadémiának a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Rendőrakadémia 2007-es pénzügyi évre vonatkozó végleges éves beszámolójáról szóló jelentésére, a Rendőrakadémia válaszaival együtt (2),

               —

               tekintettel a 2009. február 10-i tanácsi ajánlásra (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a Tanács 2005. szeptember 20-i, az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló 2005/681/IB határozatára (4) és különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0160/2009),

               1.

               mentesítést ad az Európai Rendőrakadémia igazgatója számára az Akadémia 2007-es pénzügyi évre szóló költségvetésének végrehajtására vonatkozóan;

               2.

               észrevételeit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában való közzétételükről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 51. o.

      (2)  HL C 311., 2008.12.5., 136. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Rendőrakadémia 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Rendőrakadémiának a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Rendőrakadémia 2007-es pénzügyi évre vonatkozó végleges éves beszámolójáról szóló jelentésére, a Rendőrakadémia válaszaival együtt (2),

               —

               tekintettel a 2009. február 10-i tanácsi ajánlásra (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a Tanács 2005. szeptember 20-i, az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló 2005/681/IB határozatára (4) és különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0160/2009),

               A.

               mivel a Rendőrakadémiát 2001-ben hozták létre, és az általános költségvetési rendelet 185. cikke értelmében közösségi szervvé alakították, amelyre 2006. január 1-jén kezdődő hatállyal az ügynökségekre vonatkozó költségvetési keretrendelet alkalmazandó;

               B.

               mivel az Európai Rendőrakadémia 2006-os pénzügyi évre vonatkozó éves beszámolójáról szóló jelentésében az Európai Számvevőszék az elszámolások alapjául szolgáló ügyletek jogszerűségét és szabályszerűségét illetően fenntartásokat fogalmazott meg annak alapján, hogy a közbeszerzési rendszer nem felelt meg a költségvetési rendelet rendelkezéseinek;

               C.

               mivel 2008. április 22-én a Parlament megadta a mentesítést az Európai Rendőrakadémia igazgatójának a Rendőrakadémia 2006-os pénzügyi évre szóló költségvetésének végrehajtására vonatkozóan (6), és a mentesítési határozatot kísérő állásfoglalásában a Parlament többek között:

                           —

                           sajnálatát fejezte ki a Számvevőszék további megállapításaival kapcsolatban, amelyek szerint a Rendőrakadémia nem hozta létre azokat a szükséges rendszereket és eljárásokat, amelyek lehetővé tennék számára a pénzügyi jelentés elkészítését, összhangban az ügynökségekre vonatkozó költségvetési rendelet követelményeivel,

                           —

                           felhívta a Rendőrakadémiát, hogy a költségvetési rendeletnek megfelelően fogadjon el részletes végrehajtási szabályokat, többek között olyanokat, amelyek biztosítják a közbeszerzési eljárásainak átláthatóságát;

                           —

                           felkérte a Rendőrakadémiát, hogy haladéktalanul, de legkésőbb 2008 júniusáig biztosítsa, hogy pénzügyi gazdálkodása maradéktalanul tiszteletben tartja a költségvetési rendelet rendelkezéseit,

                           —

                           felkérte a Bizottságot, hogy szigorúan felügyelje a Rendőrakadémia költségvetésének végrehajtását;

               D.

               mivel az Európai Rendőrakadémia 2007-es pénzügyi évre vonatkozó éves beszámolójáról szóló jelentésében a Számvevőszék az elszámolások alapjául szolgáló ügyletek jogszerűségét és szabályszerűségét illetően megbízhatósági nyilatkozatában fenntartásokat fogalmazott meg;

               1.

               megjegyzi, hogy bár a Számvevőszéknek a 2006-os évre vonatkozó megbízhatósági nyilatkozata a pénzügyi beszámolót illetően nem tartalmazott fenntartásokat, az annak alapjául szolgáló ügyleteket illetően viszont igen, a 2007-es évre vonatkozó megbízhatósági nyilatkozat mind a pénzügyi beszámoló, mind az annak alapjául szolgáló ügyletek tekintetében fenntartásokat tartalmaz;

               2.

               hangsúlyozza, hogy a Rendőrakadémiának szigorúan be kell tartania a költségvetési rendeletet és az EK közbeszerzési jogszabályokat, és javítania kell pénzgazdálkodását, mivel a Számvevőszék már második éve ad hangot hasonló/ugyanazon aggodalmainak;

               3.

               felkéri a Bizottságot, hogy szorosan felügyelje a Rendőrkadémia költségvetésének végrehajtását;

               4.

               mélységesen aggasztja, hogy a Számvevőszék olyan eseteket jelzett, amikor az előirányzatokat a Rendőrakadémia személyzete magánkiadásainak finanszírozására használták fel; megjegyzi, hogy a Számvevőszék véleménye szerint a közpénzek magáncélú felhasználása anyagi természetű;

               5.

               hangsúlyozza a Számvevőszék ajánlását, hogy lépéseket kell tenni ezen összegek teljes visszatérítésének biztosítására;

               6.

               aggodalmát fejezi ki azzal a helyzettel kapcsolatban, hogy az illetékes bizottsága hiányos információkat kapott a közpénzek Számvevőszék által észlelt magáncélú felhasználására vonatkozóan, továbbá azzal kapcsolatban, hogy a 2006-os mentesítési állásfoglalásban – az akadémia pénzgazdálkodásának a költségvetési rendelettel történő összhangba hozására – megállapított 2008 júniusi határidőt az akadémia nem tartotta be, valamint azzal kapcsolatban, hogy az alapvető pénzügyi szabályokat ismétlődően megsértik;

               7.

               megjegyzi, hogy a Rendőrakadémia megszegte a költségvetés egységességének és pontosságának elvét azáltal, hogy nem vette nyilvántartásba a 2007-ben a Bizottságtól a Meda megfelelő végrehajtására kapott 1 500 000 EUR-s összeget;

               8.

               aggodalmát fejezi ki a Számvevőszék által a költségvetési gazdálkodás terén feltárt hiányosságok miatt; megjegyzi, hogy a kötelezettségvállalási előirányzatokból csak 5 600 000 EUR-t használtak fel, míg 1 700 000 EUR-t átvittek a következő évre; megjegyzi, hogy az előző évekről átvitt előirányzatok 20 %-át törölték;

               9.

               megjegyzi, hogy 2007 novemberéig a Rendőrakadémia nem rendelkezett megfelelő rendszerrel a kötelezettségvállalások nyilvántartására, ami súlyos nehézségeket okozott a költségvetési gazdálkodásban, például előzmények nélküli költségvetési sorok létrehozását;

               10.

               megjegyzi, hogy a kötelezettségvállalások kezelésére szolgáló papíralapú rendszer 2008. január 1-jén lépett érvénybe, az eredményszemléletű elszámolási rendszer (ABAC) pedig 2008 júniusában valósult meg;

               11.

               megjegyzi, hogy a Számvevőszék nem volt abban a helyzetben, hogy részletes számadatokkal szolgáljon a közpénzek magáncélú felhasználásának kiadási összegéről és típusairól; megjegyzi, hogy a Parlament kérésére a Rendőrakadémia által nyújtott tájékoztatás mobiltelefonok és szolgálati gépkocsik használatára, a személyzet szolgálati lakásaiba vásárolt bútorok beszerzésére és az alkalmazottak repülőtérre és vasútállomásra történő ingyenes szállítására vonatkozott; megjegyzi, hogy a Rendőrakadémia szerint a visszatérítés összege és jelenlegi helyzete a következő:

                           —

                           a személyzet mobiltelefon-használata: 3 405 angol font a 2007. április és december közötti időszakban, az összes költség visszafizetve,

                           —

                           a személyzet szolgálatigépjármű-használata: 1 157 angol font a 2007. április és december közötti időszakban, az összes költség visszafizetve; a gépjárműveket azóta értékesítették,

                           —

                           bútorok: 6 625 angol font a 2007-ben vásárolt bútorokra; a bútorokat azóta értékesítették,

                           —

                           a személyzet ingyenes szállítása a repülőtérre és a pályaudvarra: 9 508 angol font 2007-ben; a visszafizetésre vonatkozó eljárást megkezdték;

               12.

               nem hajlandó elfogadni a Rendőrakadémia által benyújtott hiányos tájékoztatást, különösen mivel az még a teljes 2007-es évre vagy a szolgálati gépjárművek és a bútorok eladásával kapcsolatos összegekre sem terjed ki;

               13.

               hangsúlyozza, hogy akárcsak 2006-ban, annak ellenére, hogy a pénzügyi tájékoztatás hiánya bírálat tárgya volta a Számvevőszék éves jelentésében és a 2006-os mentesítési állásfoglalásban, a Rendőrakadémia ismét nem készített jelentést a 2007-re vonatkozó költségvetési és pénzgazdálkodásról, saját pénzügyi szabályzatának ellentmondva;

               14.

               aggódik amiatt, hogy bár a Számvevőszék éves jelentése és a 2006-os mentesítési állásfoglalás is kiemelte, a Rendőrakadémia:

                           —

                           csak 2008 februárjában fogadta el a pénzügyi rendelet végrehajtási szabályait,

                           —

                           a Számvevőszéknek küldött válaszai szerint csak 2008 szeptemberében, az előadónak küldött válaszai szerint pedig csak 2008 októberében fogadta el a belső beszerzési iránymutatásokat,

                     azaz csak két évvel az után, hogy ügynökséggé vált, és a költségvetési rendelet hatálya alá került;

               15.

               aggodalmát fejezi ki amiatt, hogy a Rendőrakadémia 2008-ban elfogadta saját pénzügyi szabályzatának felülvizsgálatát – a Bizottság előzetes jóváhagyása nélkül –, amely eltéréseket tartalmaz a költségvetési keretrendelettől, nevezetesen annak beszerzési szabályaitól;

               16.

               megjegyzi, hogy saját pénzügyi szabályzatával szemben a Rendőrakadémia nem küldött jelentést a mentesítő hatóságnak a belső ellenőrzésekről 2007-re vonatkozóan;

         A folyamatban lévő OLAF vizsgálat

               17.

               megjegyzi, hogy az OLAF belső vizsgálatot indított a Rendőrakadémiára vonatkozóan;

               18.

               felhívja a Rendőrakadémiát és különösen az igazgatót, hogy teljes mértékben működjenek együtt az OLAF-fal, és adjanak meg minden szükséges segítséget ahhoz, hogy az OLAF munkatársai elvégezhessék feladataikat;

               19.

               felkéri a Rendőrakadémiát, az OLAF-ot és a Bizottságot, hogy haladéktalanul tájékoztassák a mentesítési hatóságot az OLAF-vizsgálat eredményeiről, amint azok rendelkezésre állnak;

               20.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (7).

      (1)  HL C 278., 2008.10.31., 51. o.

      (2)  HL C 311., 2008.12.5., 136. o.

      (3)  HL L 248., 2002.9.16., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

      (6)  HL L 88., 2009.3.31., 243. o.

      (7)  Lásd e Hivatalos Lap 206 oldalát.


title: 2014/558/EU: Az Európai Parlament határozata ( 2014. április 3. ) az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, IX. szakasz – európai adatvédelmi biztos

text:
               5.9.2014

               HU

               Az Európai Unió Hivatalos Lapja

               L 266/142

         AZ EURÓPAI PARLAMENT HATÁROZATA
   (2014. április 3.)
   az Európai Unió 2012-es pénzügyi évre szóló általános költségvetésének végrehajtására vonatkozó mentesítésről, IX. szakasz – európai adatvédelmi biztos
   (2014/558/EU)
   AZ EURÓPAI PARLAMENT,

               —

               tekintettel az Európai Unió 2012-es pénzügyi évre szóló általános költségvetésére (1),

               —

               tekintettel az Európai Unió 2012-es pénzügyi évre vonatkozó összevont éves beszámolójára (COM(2013) 570 – C7-0281/2013) (2),

               —

               tekintettel a 2012-es pénzügyi évre vonatkozó költségvetés végrehajtásáról szóló számvevőszéki éves jelentésre, az intézmények válaszaival együtt (3),

               —

               tekintettel a Számvevőszéknek a 2012-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0228/2014),

               1.

               mentesítést ad az európai adatvédelmi biztos számára az európai adatvédelmi biztos 2012-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, valamint gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 331., 2013.11.14., 1. o.

      (4)  HL C 334., 2013.11.15., 122. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.


title: 2005/169/EK: A Tanács határozata (2005. február 24.) az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i határozat módosításáról

text:
               2.3.2005

               HU

               Az Európai Unió Hivatalos Lapja

               L 56/14

      A TANÁCS HATÁROZATA

   (2005. február 24.)
   az Europol igazgatójának a harmadik államokkal és nem európai uniós szervekkel kötendő megállapodásokra irányuló tárgyalások megkezdésére való felhatalmazásáról szóló, 2000. március 27-i határozat módosításáról
   (2005/169/EK)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezmény (Europol-egyezmény) (1) 42. cikkének (2) bekezdésére, 10. cikkének (4) bekezdésére és 18. cikkére,
   tekintettel az Europol által harmadik államokkal és nem európai uniós szervekkel fenntartott külső kapcsolatokra vonatkozó szabályok megállapításáról szóló, 1998. november 3-i tanácsi jogi aktusra (2) és különösen annak 2. cikkére,
   tekintettel a harmadik felektől származó információk Europol által történő átvételére vonatkozó szabályok megállapításáról szóló, 1998. november 3-i tanácsi jogi aktusra (3) és különösen annak 2. cikkére,
   tekintettel a személyes adatok Europol által harmadik államoknak és harmadik szerveknek történő továbbítására vonatkozó szabályok elfogadásáról szóló, 1999. március 12-i tanácsi jogi aktusra (4) és különösen annak 2. és 3. cikkére,
   mivel:

               (1)

               A műveleti követelmények és a szervezett bűnözés különböző formái ellen az Europolon keresztül folytatott küzdelem eredményessége érdekében szükséges, hogy Izraelt felvegyék azon harmadik államok jegyzékébe, amelyek vonatkozásában az Europol igazgatója tárgyalások megkezdésére szóló felhatalmazással rendelkezik.

               (2)

               A 2000. március 27-i tanácsi határozatot (5) ezért módosítani kell,

         A KÖVETKEZŐKÉPPEN HATÁROZOTT:
   1. cikk
   A 2000. március 27-i tanácsi határozat a következőképpen módosul:

               A 2. cikk (1) bekezdésében a „Harmadik államok” alatti betűrendes lista az alábbi állammal egészül ki:

                           „—

                           Izrael”.

         2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadását követő napon lép hatályba.

      Kelt Brüsszelben, 2005. február 24-én.

            a Tanács részéről

            az elnök

         N. SCHMIT

      (1)  HL C 316., 1995.11.27., 2. o.

      (2)  HL C 26., 1999.1.30., 19. o.

      (3)  HL C 26., 1999.1.30., 17. o.

      (4)  HL C 88., 1999.3.30., 1. o.

      (5)  HL C 106., 2000.4.13., 1. o. A legutóbb a 2004. december 2-i határozattal (HL C 317., 2004.12.22., 1. o.) módosított határozat.


title: A Tanács 2009/29/KKBP határozata ( 2008. december 22. ) az Európai Unió által az Atalanta elnevezésű Európai Uniós katonai művelet keretében vezetett tengeri erők szomáliai jogállásáról szóló, az Európai Unió és a Szomália közötti megállapodás megkötéséről

text:
               15.1.2009

               HU

               Az Európai Unió Hivatalos Lapja

               L 10/27

         A TANÁCS 2009/29/KKBP HATÁROZATA
   (2008. december 22.)
   az Európai Unió által az Atalanta elnevezésű Európai Uniós katonai művelet keretében vezetett tengeri erők szomáliai jogállásáról szóló, az Európai Unió és a Szomália közötti megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               Az Egyesült Nemzetek Biztonsági Tanácsa (ENSZ BT) 2008. május 15-én elfogadta az 1814 (2008) sz. határozatot, amelyben arra kéri az államokat és a regionális szervezeteket, hogy hozzanak intézkedéseket a Szomáliának szánt humanitárius támogatás szállításában és eljuttatásában, valamint az Egyesült Nemzetek Szervezete által engedélyezett tevékenységekben részt vevő hajók védelme érdekében.

               (2)

               Az ENSZ BT 2008. június 2-án elfogadta az 1816 (2008) sz. határozatot, amelyben felhatalmazta a szomáliai átmeneti szövetségi kormánnyal együttműködő államokat, hogy a határozat elfogadásától számított hat hónapon keresztül Szomália felségvizeire belépjenek, és a vonatkozó nemzetközi joggal összhangban minden szükséges eszközt felhasználjanak arra, hogy megakadályozzák a tengeren elkövetett kalóztámadásokat és fegyveres rablásokat. Az ENSZ BT 2008. december 2-án elfogadott 1846 (2008) sz. határozata további 12 hónapra meghosszabbította ezeket az intézkedéseket.

               (3)

               A Tanács 2008. november 10-én elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről („Atalanta” művelet) szóló 2008/851/KKBP együttes fellépést (1).

               (4)

               Az együttes fellépés 11. cikke kimondja, hogy a harmadik államok szárazföldi területein állomásozó vagy jelenlévő, vagy a harmadik államok felségvizein vagy belvizein tevékenykedő EU által vezetett erők és személyi állomány jogállását az EU-Szerződés 24. cikkében megállapított eljárásnak megfelelően kell meghatározni.

               (5)

               A Tanács általi, 2007. szeptember 18-i felhatalmazását követően, a Szerződés 24. cikkével összhangban az elnökség – a főtitkár/főképviselő közreműködésével – tárgyalásokat folytatott az Európai Unió által vezetett erők szomáliai jogállásáról szóló, az EU és Szomália közötti megállapodásról.

               (6)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió által vezetett tengeri erők szomáliai jogállásáról szóló, az Európai Unió és Szomália közötti megállapodást az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személyt.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. december 22-én.

            a Tanács részéről

            az elnök

         B. KOUCHNER

      (1)  HL L 301., 2008.11.12., 33. o.


title: 2007/43/EK: Az Európai Központi Bank határozata ( 2006. december 15. ) az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról (EKB/2006/22)

text:
               31.1.2007

               HU

               Az Európai Unió Hivatalos Lapja

               L 24/3

      AZ EURÓPAI KÖZPONTI BANK HATÁROZATA

   (2006. december 15.)
   az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról
   (EKB/2006/22)
   (2007/43/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 28.3. cikkére,
   mivel:

               (1)

               Az Európai Központi Bank tőkéjének a részt vevő nemzeti központi bankok részéről történő befizetéséhez szükséges intézkedések megállapításáról szóló, 2004. április 22-i EKB/2004/6 határozat (1) meghatározta, hogy az eurót bevezetett tagállamok nemzeti központi bankjai („NKB-k”) (a továbbiakban: részt vevő NKB-k) milyen módon és mértékben kötelesek befizetni az Európai Központi Bank („EKB”) tőkéjét 2004. május 1-jén.

               (2)

               Tekintettel arra, hogy Bulgária és Románia 2007. január 1-jén csatlakozik az Európai Unióhoz, illetve arra, hogy ezen országok NKB-jai 2007. január 1-jén a Központi Bankok Európai Rendszerének („KBER”) részévé válnak, a nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2006. december 15-i EKB/2006/21 határozat (2) meghatározza 2007. január 1-jétől az EKB felemelt tőkéjének tőkejegyzési kulcsában a részt vevő NKB-khoz rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok).

               (3)

               Az EKB jegyzett tőkéje 2007. január 1-jétől5 760 652 402,58 euro.

               (4)

               A kibővített tőkejegyzési kulcs szükségessé teszi egy olyan új EKB-határozat elfogadását, amely 2007. január 1-jétől hatályon kívül helyezi az EKB/2004/6 határozatot, valamint meghatározza azt, hogy a részt vevő NKB-k milyen módon és mértékben kötelesek befizetni az EKB tőkéjét 2007. január 1-jétől.

               (5)

               Az EK-Szerződés 122. cikke (2) bekezdésének megfelelően a közös valuta 2007. január 1-jén Szlovénia által történő bevezetéséről szóló, 2006. július 11-i 2006/495/EK tanácsi határozat (3) 1. cikke szerint a 2003-as csatlakozási okmány (4) 4. cikkében említett, Szlovéniára vonatkozó eltérés 2007. január 1-jei hatállyal megszűnik.

               (6)

               Az Európai Központi tőkéjének a Banka Slovenije általi befizetéséről, a Banka Slovenije devizatartalékokat megtestesítő eszközeinek az Európai Központi Bank számára történő átadásáról és a Banka Slovenijenek az Európai Központi Bank tartalékaihoz és céltartalékaihoz való hozzájárulásáról szóló, 2006. december 30-i EKB/2006/30 határozattal (5) összhangban a Banka Slovenije 2007. január 1-jei hatállyal köteles befizetni az EKB tőkéjében lévő részesedésének fennmaradó részét, tekintettel a kibővített tőkejegyzési kulcsra,

         A KÖVETKEZŐKÉPPEN HATÁROZOTT:
   1. cikk
   A befizetett tőke mértéke és formája
   A részt vevő NKB-k az EKB-ban való részesedésüket 2007. január 1-jei hatállyal teljes egészében befizetik. Figyelembe véve az EKB/2006/21 határozat 2. cikkében meghatározott tőkejegyzésikulcs-súlyokat, az egyes részt vevő NKB-k 2007. január 1-jei hatállyal az alábbi táblázatban a nevük mellett feltüntetett összegeket fizetik be:

               Részt vevő NKB

               (EUR)

               Nationale Bank van België/Banque Nationale de Belgique

               142 334 199,56

               Deutsche Bundesbank

               1 182 149 240,19

               Görög Nemzeti Bank

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         2. cikk
   A befizetett tőke módosítása
   (1)   Mivel a részt vevő NKB-k (a Banka Slovenije kivételével) már teljes mértékben befizették az EKB/2004/6 határozat alapján az EKB jegyzett tőkéjében való, 2006. december 31-ig hatályos részesedésüket, az adott esettől függően (a Banka Slovenije kivételével) vagy a részt vevő NKB utalja át a fennmaradó összeget az EKB számára, vagy az EKB utalja vissza a különbség összegét a részt vevő NKB számára annak érdekében, hogy az 1. cikk táblázatában szereplő összegek befizetése teljesüljön. A Banka Slovenije általi tőkebefizetést az EKB/2006/30 határozat szabályozza.
   (2)   Az e cikk szerinti valamennyi átutalás az Európai Központi Bank tőkerészesedéseinek a nemzeti központi bankok közötti átruházásáról, illetve a befizetett tőke módosításáról szóló szabályok megállapításáról szóló, 2006. december 15-i EKB/2006/23 határozat (6) alapján történik.
   3. cikk
   Záró rendelkezések
   (1)   Ez a határozat 2007. január 1-jén lép hatályba.
   (2)   Az EKB/2004/6 határozat 2007. január 1-jén hatályát veszti.
   (3)   Az EKB/2004/6 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2006. december 15-én.

            az EKB elnöke

         Jean-Claude TRICHET

      (1)  HL L 205., 2004.6.9., 7. o.

      (2)  Lásd e Hivatalos Lap 1. oldalát.

      (3)  HL L 195., 2006.7.15., 25. o.

      (4)  HL L 236., 2003.9.23., 33. o.

      (5)  Lásd e Hivatalos Lap 17. oldalát.

      (6)  Lásd e Hivatalos Lap 5. oldalát.


title: 2009/232/EK: Az Európai Parlament határozata ( 2008. április 22. ) az Eurojust 2006-os pénzügyi évre vonatkozó elszámolása lezárásáról

text:
               31.3.2009

               HU

               Az Európai Unió Hivatalos Lapja

               L 88/242

      AZ EURÓPAI PARLAMENT HATÁROZATA

   (2008. április 22.)
   az Eurojust 2006-os pénzügyi évre vonatkozó elszámolása lezárásáról
   (2009/232/EK)
   AZ EURÓPAI PARLAMENT,
   tekintettel az Eurojust 2006-os pénzügyi évre vonatkozó végleges éves beszámolójára (1),
   tekintettel a Számvevőszéknek az Eurojust 2006-os pénzügyi évre vonatkozó végleges éves beszámolójáról szóló jelentésére, az Eurojust válaszaival együtt (2),
   tekintettel a Tanács 2008. február 12-i ajánlására (5843/2008 – C6-0084/2008),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4) és különösen annak 36. cikkére,
   tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0129/2008),

               1.

               megállapítja, hogy az Eurojust végleges éves beszámolója megfelel a Számvevőszék jelentéséhez csatoltnak;

               2.

               jóváhagyja az Eurojust 2006-os pénzügyi évre vonatkozó elszámolása lezárását;

               3.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Hans-Gert PÖTTERING

            főtitkár

         Harald RØMER

      (1)  HL C 261., 2007.10.31., 57. o.

      (2)  HL C 309., 2007.12.19., 111. o.

      (3)  HL L 248., 2002.9.16., 1. o.

      (4)  HL L 63., 2002.3.6., 1. o.

      (5)  HL L 357., 2002.12.31., 72. o.


title: A Tanács határozata (2016. június 16.) a Közösségi Növényfajta-hivatal elnöke megbízatásának megújításáról

text:
               21.6.2016

               HU

               Az Európai Unió Hivatalos Lapja

               C 223/6

         A TANÁCS HATÁROZATA
   (2016. június 16.)
   a Közösségi Növényfajta-hivatal elnöke megbízatásának megújításáról
   (2016/C 223/07)
   AZ EURÓPAI UNIÓ TANÁCSA,
   tekintettel a közösségi növényfajta-oltalmi jogokról szóló, 1994. július 27-i 2100/94/EK tanácsi rendeletre (1) és különösen annak 43. cikke (2) bekezdésére,
   mivel:

               (1)

               A 2011. július 12-i tanácsi határozattal (2) a Tanács Martin EKVAD-ot nevezte ki a Közösségi Növényfajta-hivatal (a továbbiakban: a hivatal) elnökének.

               (2)

               Martin EKVAD hivatali ideje 2016. augusztus 31-én lejár.

               (3)

               2016. május 4-én a hivatal igazgatási tanácsa kedvező véleményének kézhezvételét követően a Bizottság javasolta Martin EKVAD kinevezésének megújítását,

         ELFOGADTA EZT A HATÁROZATOT:
   1. cikk
   A Tanács 2016. szeptember 1-jével kezdődően, ötéves időtartamra megújítja Martin EKVAD-nak, mint a Közösségi Növényfajta-hivatal elnökének a kinevezését.
   2. cikk
   A Tanács felhatalmazza a Közösségi Növényfajta-hivatal igazgatási tanácsának elnökét, hogy az 1. cikk végrehajtásához szükséges valamennyi intézkedést meghozza.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. június 16-án.

            a Tanács részéről

            az elnök

         L. F. ASSCHER

      (1)  HL L 227., 1994.9.1., 1. o.

      (2)  A Tanács határozata (2011. július 12.) a Közösségi Növényfajta-hivatal elnökének kinevezéséről (HL C 209., 2011.7.15., 18. o.).


title: 2013/232/EU: A Tanács határozata ( 2013. május 14. ) az Európai Gazdasági és Szociális Bizottság egy szlovák tagjának kinevezéséről

text:
               24.5.2013

               HU

               Az Európai Unió Hivatalos Lapja

               L 138/14

         A TANÁCS HATÁROZATA
   (2013. május 14.)
   az Európai Gazdasági és Szociális Bizottság egy szlovák tagjának kinevezéséről
   (2013/232/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a szlovák kormány által benyújtott jelölésre,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU határozatot (1).

               (2)

               Ján GAŠPERAN hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Emil MACHYNA-t, predseda Odborového zväzu KOVO, a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. május 14-én.

            a Tanács részéről

            az elnök

         M. NOONAN

      (1)  HL L 251., 2010.9.25., 8. o.


title: 2004/528/CFSP:A Tanács 2004/528/KKBP határozata (2004. június 28.) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló intézkedések megújításáról szóló 2004/293/KKBP közös álláspont végrehajtásáról

text:
               2.7.2004

               HU

               Az Európai Unió Hivatalos Lapja

               L 233/15

      A TANÁCS 2004/528/KKBP HATÁROZATA

   (2004. június 28.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló intézkedések megújításáról szóló 2004/293/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/293/KKBP közös álláspontra (1), és különösen annak 2. cikkére, az Európai Unióról szóló szerződés 23. cikke (2) bekezdésével összefüggésben,
   mivel:

               (1)

               A 2004/293/KKBP közös állásponttal a Tanács intézkedéseket fogadott el annak érdekében, hogy megakadályozza az olyan személyeknek a tagállamok területére való belépését, vagy tagállamok területén keresztül való átutazását, akik tevékenységükkel szabadlábon lévő személyeket segítenek az igazságszolgáltatás további elkerülésében olyan bűncselekmények kapcsán, amelyek miatt az ICTY vádat emelt ellenük.

               (2)

               A boszniai és hercegovinai főképviselő hivatalának ajánlásait követően ezeknek az intézkedéseknek további célszemélyekre kell kiterjedniük,

         ELFOGADTA EZT A HATÁROZATOT:
   1. cikk
   A 2004/293/KKBP közös állásponthoz csatolt mellékletben meghatározott személyek jegyzékének helyébe az e határozathoz csatolt mellékletben meghatározott jegyzék lép.
   2. cikk
   E határozat elfogadásának napján lép hatályba.
   3. cikk
   E határozatot az Európai Unió Hivatalos Lapjában ki kell hirdetni.

      Kelt Luxembourgban, 2004. június 28-án.

            a Tanács részéről

         M. CULLEN

            az elnök

      (1)  HL L 94., 2004.3.31., 65. o.

      MELLÉKLET

            „MELLÉKLET
            Az 1. cikkben említett személyek jegyzéke

                        1.

                        BAGIC, Zeljko
                        Születési idő/Születési hely: 1960. március 29., Zágráb
                        Josip fia
                        Útlevélszám:
                        Személyi igazolvány száma: 489
                        Álnevek: Cicko
                        Lakcím:

                        2.

                        BJELICA, Milovan
                        Születési idő/Születési hely: 1958. október 19., Rogatica, Bosznia-Hercegovina, JSZSZK
                        Útlevélszám: 0000148, kibocsátás helye és ideje: Srpsko Sarajevo, 1998. július 26.
                        Személyi igazolvány száma: 1910958130007
                        Álnevek: Cicko
                        Lakcím: CENTREK társaság Pale-ban

                        3.

                        CESIC, Ljubo
                        Születési idő/Születési hely: 1958. február 20., vagy 1966. június 9. (hivatkozási dokumentum a Horvát Igazságügyi Minisztériumból), Batin, Posusje, JSZSZK
                        Jozo fia
                        Útlevélszám:
                        Személyi igazolvány száma:
                        Álnevek: Rojs
                        Lakcím: V Poljanice 26, Dubrava, Zágráb, további lakóhely: Novacka 62c, Zágráb

                        4.

                        DILBER, Zeljko
                        Születési idő/Születési hely: 1955. február 2., Travnik
                        Drago fia
                        Útlevélszám:
                        Személyi igazolvány száma: 185581
                        Álnevek:
                        Lakcím: 17 Stanka Vraza, Zadar

                        5.

                        ECIM, Ljuban
                        Születési idő/Születési hely: 1964. január 6., Sviljanac, Bosznia-Hercegovina, JSZSZK
                        Útlevélszám: 0144290, kibocsátás helye és ideje: Banja Luka, 1998. november 21. Érvényesség ideje: 2003. november 21.
                        Személyi igazolvány: 601964100083
                        Álnevek:
                        Lakcím: Ulica Stevana Mokranjca 26, Banja Luka, Bosznia-Hercegovina

                        6.

                        KARADZIC, Aleksandar
                        Születési idő/Születési hely: 1973. május 14., Szarajevó Centar, Bosznia-Hercegovina, JSZSZK
                        Útlevélszám: 0036395. Érvényessége 1998. október 12-én lejárt
                        Álnevek: Sasa
                        Lakcím:

                        7.

                        KARADZIC, Ljiljana (leánykori név: ZELEN)
                        Születési idő/Születési hely: 1945. november 27., Szarajevó Centar, Bosznia-Hercegovina, JSZSZK
                        Vojo és Anka lánya
                        Útlevélszám/Személyi igazolvány száma:
                        Álnevek:
                        Lakcím:

                        8.

                        KESEROVIC, Dragomir
                        Születési idő/Születési hely: 1957. július 8., Banja Luka
                        …fia
                        Útlevélszám:
                        Személyi igazolvány száma:
                        Álnevek:
                        Lakcím:

                        9.

                        KIJAC, Dragan
                        Születési idő/Születési hely: 1955. október 6., Szarajevó
                        …fia
                        Útlevélszám:
                        Személyi igazolvány száma:
                        Álnevek:
                        Lakcím:

                        10.

                        KOJIC, Radomir
                        Születési idő/Születési hely: 1950. november 23., Bijela Voda, Sokolac Canton, Bosznia-Hercegovina, JSZSZK
                        Milanko és Zlatana fia
                        Útlevél/Személyi igazolvány: Útlevélszám: 4742002, kibocsátás helye és ideje: Sarajevo, 2002. Érvényesség ideje: 2007;
                        Személyi igazolvány száma: 03DYA1935 Kibocsátás helye és ideje: Szarajevó, 2003. július 7.
                        Álnevek: Mineur vagy Ratko
                        Lakcím: 115 Trifka Grabeza, Pale vagy Hotel KRISTAL, Jahorina

                        11.

                        KOVAC, Tomislav
                        Születési idő/Születési hely: 1959. december 4., Szarajevo, Bosznia-Hercegovina, JSZSZK
                        Vaso fia
                        Személyi igazolvány száma: 412959171315
                        Álnevek: Tomo
                        Lakcím: Bijela, Montenegro és Pale, Bosznia-Hercegovina

                        12.

                        KRASIC, Petar
                        Születési idő/Születési hely:
                        Útlevélszám/Személyi igazolvány száma:
                        Álnevek:
                        Lakcím:

                        13.

                        KUJUNDZIC, Predrag
                        Születési idő/Születési hely: 1961. január 30., Suho Pole, Doboj, Bosznia-Hercegovina, JSZSZK
                        Vasilija fia
                        Személyi igazolvány száma: 30011961120044
                        Álnév: Predo
                        Lakcím: Doboj, Bosznia-Hercegovina

                        14.

                        LUKOVIC, Milorad Ulemek
                        Születési idő/Születési hely: 1968. május 15., Belgrád, Szerbia, JSZSZK
                        Útlevélszám/Személyi igazolvány száma:
                        Álnevek: Legija (Hamis személyi igazolvány IVANIC, Zeljko név alatt)
                        Lakcím: szökésben

                        15.

                        MAKSAN, Ante
                        Születési idő/Születési hely: 1967. február 7., Pakostane, Zadar mellett
                        Blaz fia
                        Útlevélszám: 1944207
                        Személyi igazolvány száma:
                        Álnevek: Djoni
                        Lakcím: Proloska 15, Pakostane, Zadar

                        16.

                        MANDIC, Momcilo
                        Születési idő/Születési hely: 1954. május 1., Kalinovik, Bosznia-Hercegovina, JSZSZK
                        Útlevélszám: 0121391, kibocsátás helye és ideje: Sprsko Szarajevo, Bosznia-Hercegovina, 1999. május 12.
                        Személyi igazolvány száma: JMB 0105954171511
                        Álnevek: Momo
                        Lakcím: GITROS diszkó, Pale

                        17.

                        MICEVIC, Jelenko
                        Születési idő/Születési hely: 1947. augusztus 8., a Konjic melletti Borci, Bosznia-Hercegovina, JSZSZK
                        Luka és Desanka (leánykori neve: Simic) fia
                        Útlevélszám/Személyi igazolvány száma:
                        Álnevek: Filaret
                        Lakcím: Milesevo monostora, Szerbia és Montenegró

                        18.

                        NINKOVIC, Milan
                        Születési idő/Születési hely: 1943. június 15., Doboj
                        …fia
                        Útlevélszám:
                        Személyi igazolvány száma: Minden valószínűség szerint két személyi igazolvánnyal rendelkezik
                        Álnevek:
                        Lakcím:

                        19.

                        OSTOJIC, Velibor
                        Születési idő/Születési hely: 1945. augusztus 8., Celebici, Foca
                        Jozo fia
                        Útlevélszám:
                        Személyi igazolvány száma: még nem áll rendelkezésre
                        Álnevek:
                        Lakcím:

                        20.

                        PETRAC, Hrvoje
                        Születési idő/Születési hely: 1955. augusztus 25., Slavonski Brod
                        …fia
                        Útlevélszám: Horvát útlevél száma: 01190016
                        Személyi igazolvány száma:
                        Álnevek:
                        Lakcím:

                        21.

                        PUHALO, Branislav
                        Születési idő/Születési hely: 1963. augusztus 30., Foca
                        Djuro fia
                        Útlevélszám:
                        Személyi igazolvány száma: 3008963171929
                        Álnevek:
                        Lakcím:

                        22.

                        RATIC, Branko
                        Születési idő/Születési hely: 1957. november 26., MIHALJEVCI SL POZEGA, Bosznia-Hercegovina, JSZSZK
                        Útlevélszám: 0442022, kibocsátás helye és ideje: Banja Luka, 1999. szeptember 17. Érvényes: 2003. szeptember 17.
                        Személyi igazolvány száma: 2611957173132
                        Álnevek:
                        Lakcím: Ulica Krfska 42, Banja Luka, Bosznia-Hercegovina

                        23.

                        ROGULJIC, Slavko
                        Születési idő/Születési hely: 1952. május 15., SRPSKA CRNJA, Szerbia, JSZSZK
                        Útlevélszám/Személyi igazolvány száma: Érvényes útlevél: 3747158, kibocsátás helye és ideje: Banja Luka, 2002. április 12. Érvényességi ideje: 12.4.2007.
                        Érvénytelen útlevél: 0020222, kibocsátás helye és ideje: Banja Luka, 1988. augusztus 25. Érvényességi ideje: 25.8.2003
                        Személyi igazolvány száma: 1505952103022. Személyi igazolványban két gyermek bejegyezve
                        Álnevek:
                        Lakcím: 21 Vojvode Misica, Laktasi, Bosznia-Hercegovina

                        24.

                        SAROVIC, Mirko
                        Születési idő/Születési hely: 1956. szeptember 16., Rusanovici-Rogatica
                        …fia
                        Útlevélszám: 4363471, kibocsátás helye: Srpsko Szarajevó, érvényes: 2008. október 8.
                        Személyi igazolvány száma: 1609956172657
                        Álnevek:
                        Lakcím: Bjelopoljska 42, 71216 Srpsko Szarajevó

                        25.

                        SPAJIC, Ratomir
                        Születési idő/Születési hely: 1957. április 8., Konjic
                        …fia
                        Útlevélszám:
                        Személyi igazolvány száma: 0804957172662
                        Álnevek:
                        Lakcím:

                        26.

                        VRACAR, Milenko
                        Születési idő/Születési hely: 1956. május 15., Nisavici, Prijedor, Bosznia-Hercegovina, JSZSZK
                        Útlevélszám/Személyi igazolvány száma: Érvényes útlevél: 3965548, kibocsátás helye és ideje: Banja Luka, 2002. augusztus 29. Érvényesség ideje: 29.8.2007. Érvénytelen útlevelek: 0280280, kibocsátás helye és ideje: Banja Luka, 1999. december 4. (érvényesség ideje: 2004. december 4.); 0062130, kibocsátás helye és ideje: Banja Luka, 1998. szeptember 16. (érvényesség ideje: 2003. szeptember 16.)
                        Álnevek:
                        Lakcím: 14 Save Ljuboje, Banja Luka, Bosznia-Hercegovina

                        27.

                        ZOGOVIC, Milan
                        Születési idő/Születési hely: 1939. október 7., Dobrusa
                        Jovan fia
                        Útlevélszám:
                        Személyi igazolvány száma: még nem áll rendelkezésre
                        Álnevek:
                        Lakcím:”


title: A Tanács határozata ( 2013. december 2. ) a munkahelyi biztonsági és egészségvédelmi tanácsadó bizottság egyesült királysági, horvát, magyar és portugál tagjainak és póttagjainak kinevezéséről

text:
               7.12.2013

               HU

               Az Európai Unió Hivatalos Lapja

               C 358/3

         A TANÁCS HATÁROZATA
   (2013. december 2.)
   a munkahelyi biztonsági és egészségvédelmi tanácsadó bizottság egyesült királysági, horvát, magyar és portugál tagjainak és póttagjainak kinevezéséről
   2013/C 358/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott, a kinevezésre jelölt személyek nevét tartalmazó listákra,
   mivel:

               (1)

               A Tanács a 2013. április 22-i határozatával (2) kinevezte a munkahelyi biztonsági és egészségvédelmi tanácsadó bizottság tagjait és póttagjait – bizonyos tagok kivételével – a 2013. április 22-től2016. február 28-ig terjedő időszakra.

               (2)

               Az Egyesült Királyság, Horvátország, Magyarország és Portugália kormánya jelöléseket nyújtott be több betöltendő helyre,

         ELFOGADTA EZT A HATÁROZATOT:
   1. cikk
   A 2016. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság tagjainak és póttagjainak a következő személyeket nevezi ki:
   I.   KORMÁNYKÉPVISELŐK

               Ország

               Tag

               Póttag

               Horvátország

               Zdravko MURATTI

               Inga ŽIC
               Ilija TADIĆ

               Portugália

               António SANTOS

   II.   A MUNKAVÁLLALÓI SZERVEZETEK KÉPVISELŐI

               Ország

               Tag

               Póttag

               Magyarország

               GYÖRGY Károly

               SOMLAI Szilárd

   III.   A MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Horvátország

               Admira RIBIČIĊ

               Nenad SEIFERT
               Milica JOVANOVIĊ

               Egyesült Királyság

               Hannah MURPHY

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2013. december 2-án.

            a Tanács részéről

            az elnök

         E. GUSTAS

      (1)  HL C 218., 2003.9.13., 1. o.

      (2)  HL C 120., 2013.4.26., 7. o.


title: A Tanács határozata ( 2012. szeptember 24. ) az Európai Unió 2012-es pénzügyi évre vonatkozó 4. sz. költségvetésmódosítás-tervezetéről szóló tanácsi álláspont elfogadásáról

text:
               25.9.2012

               HU

               Az Európai Unió Hivatalos Lapja

               C 288/2

         A TANÁCS HATÁROZATA
   (2012. szeptember 24.)
   az Európai Unió 2012-es pénzügyi évre vonatkozó 4. sz. költségvetésmódosítás-tervezetéről szóló tanácsi álláspont elfogadásáról
   2012/C 288/02
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 314. cikkére, az Európai Atomenergia-közösséget létrehozó szerződéssel és különösen annak 106a. cikkével összefüggésben,
   tekintettel a legutóbb a 2010. november 24-i 1081/2010/EU, Euratom európai parlamenti és tanácsi rendelettel (1) módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 37. cikkére,
   mivel:

               —

               2011. december 1-jén sor került az Unió 2012-es pénzügyi évre vonatkozó költségvetésének végleges elfogadására (3),

               —

               a Bizottság 2012. június 20-án benyújtotta a 2012-es pénzügyi év általános költségvetésére vonatkozó 4. sz. költségvetésmódosítás-tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2012. szeptember 24-én elfogadta az Európai Unió 2012-es pénzügyi évre vonatkozó 4. sz. költségvetésmódosítás-tervezetéről szóló tanácsi álláspontot.
   A Tanács webhelyén a teljes szöveg megtekinthető vagy onnan letölthető: http://www.consilium.europa.eu/

      Kelt Brüsszelben, 2012. szeptember 24-én.

            a Tanács részéről

            az elnök

         A. D. MAVROYIANNIS

      (1)  HL L 311., 2010.11.26., 9. o.

      (2)  HL L 248., 2002.9.16., 1. o., magyar nyelvű különkiadás: 1. fejezet, 4. kötet, 74. o., helyesbítések: HL L 25., 2003.1.30., 43. o. és HL L 99., 2007.4.14., 18. o.

      (3)  HL L 56., 2012.2.29., 1. o., helyesbítések: HL L 79., 2012.3.19., 1. o. és HL L 184., 2012.7.13., 19. o.

      MELLÉKLET

         LEVÉLTERVEZET

                     Küldi

                     :

                     a Tanács elnöke

                     Címzett

                     :

                     az Európai Parlament elnöke

               Tisztelt Elnök Úr!
         Külön dokumentumban továbbítom Önnek a 2012-es pénzügyi évre vonatkozó 4. sz. költségvetésmódosítás-tervezetről szóló tanácsi álláspont szövegét, amelyet a Tanács 2012. szeptember 19-én elfogadott.
         (Levélzáradék).